《题智门寺寄住山伊岩玉老 其一》
宋代·宋伯仁

紫微深处著招提，古迹名臣事两奇。宣子画由高庙治，越王心两孝宗知。

万竿玉立春来早，六角池深月上迟。禅定十年帘不卷，不知门外几盘棋。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。两《西塍集》、《梅花喜神谱》、《烟波渔隐词》。